EKH ส่งซิกผลงานปี 65 โตต่อ รับรายได้รักษาโควิด-รพ.เฉพาะทางผู้สูงอายุหนุน
EKH ส่งซิกผลงานปี 65 โตต่อ รับอานิสงส์รักษาผู้ป่วย IPD-OPD จากการระบาดของโควิด และการเปิดโรงพยาบาลเฉพาะทางสำหรับผู้สูงอายุในช่วงไตรมาส 2/65 หนุน
2 มี.ค. 2565

นายแพทย์อำนาจ เอื้ออารีมิตร กรรมการและผู้อำนวยการโรงพยาบาล บริษัท เอกชัยการแพทย์ จำกัด (มหาชน) หรือ EKH พร้อมผู้บริหาร ร่วมนำเสนอข้อมูลประจำปี 2564 ของบริษัทฯ  ในงาน Opportunity Day โดยระบุว่า ภาพรวมกำไรส่วนของผู้ถือหุ้นบริษัทเท่ากับ 344.83 ล้านบาท เพิ่มขึ้น 378.27% รับปัจจัยหนุนจากโควิด-19 ทำให้มีผู้เข้ารับรักษาจำนวนมากและมีรายได้เพิ่มจากการตรวจหาเชื้อ และให้บริการฉีดวัคซีน รวมถึงยังมีผู้เข้ารับบริการทางการแพทย์ทั่วไปอย่างต่อเนื่อง ช่วยสนับสนุนให้รายได้ และกำไรปรับตัวเพิ่มขึ้นอย่างมีนัยสำคัญ ส่วนภาพรวมธุรกิจปี 2565 คาดว่าจะเติบโตจากผู้ป่วย IPD และ OPD จากการระบาดของโควิด-19  สายพันธุ์โอไมครอน และการเปิดโรงพยาบาลเฉพาะทางสำหรับผู้สูงอายุในช่วงไตรมาส 2/2565